Grūšlaukės šv. Jono Nepomuko bažnyčia

Grūšlaukės šv. Jono Nepomuko bažnyčia – parapinė bažnyčia, stovinti Grūšlaukės miestelyje, 12 km į vakarus nuo Salantų.

Parapijoje stovi Grūšlaukės kapinių koplyčia.

 Istorija 

Ignas Oginskis ir Elena Oginskienė 1765 m. skyrė lėšų bažnyčiai. Jai 1771 m. dovanoti 3 margai žemės. Bažnyčia buvo pastatyta 1778 m., buvo Salantų parapijos filija, 1923 m. įkurta Grūšlaukės parapija. Po Antrojo pasaulinio karo bažnyčia sudegė. 1947 m. pastatyta nauja medinė.

1990 m. netoli senosios buvo pradėta statyti nauja bažnyčia, kurią projektavo architektas S. Stipinis ir inžinierius V. Žemaitis. Statybos pabaiga – 2000 m. Senoji šv. Jono Nepomuko bažnyčia nustojo veikti 1995 m. Naujoji bažnyčia perėmė senosios pavadinimą.

 Architektūra 

Iki Antrojo pasaulinio karo stovėjusi bažnyčia buvo kryžiaus formos. Iki 1995 m. naudota šv. Jono Nepomuko bažnyčia yra stačiakampio plano, bebokštė. Savo forma primena tradicinį medinį gyvenamąjį namą. Dabartinė šv. Jono Nepomuko bažnyčia mūrinė.

 Šaltiniai 


 Nuorodos 
 Vyskupijos informacija

Kategorija:Kretingos rajono bažnyčios
Kategorija:Grūšlaukė